FI Euroopan unionin virallinen lehti C 339/1

Komission tiedonanto maa- ja metsätalousalan valtiontukea vuosina 2007–2013 koskevien suuntaviivojen muuttamisesta ja soveltamisen jatkamisesta

2013/C 339/01

1. SOVELTAMISEN JATKAMINEN

Maa- ja metsätalousalan valtiontukea vuosina 2007–2013 koskevien vuosien suuntaviivojen (1), jäljempänä ’suuntaviivat’, 199 kohdan mukaisesti suuntaviivoja sovelletaan 31. joulukuuta 2013 asti.

Kyseiset suuntaviivat on tarkoitus korvata uusilla maa- ja metsätalousalan valtiontukia 2014–2020 koskevilla suuntaviivoilla, jotka riippuvat suuressa määrin maaseudun kehittämiseen sovellettavista tulevista säännöistä (2) ja komission toteuttamasta valtiontukien uudistushankkeesta (3).

Jotta maaseudun kehittämistä koskevien sääntöjen tarkistuksen ja valtiontukiuudistuksesta käytävien horisontaalisten keskustelujen tuloksia ei mitätöitäisi, on aiheellista pidentää suuntaviivojen soveltamisaikaa 30. kesäkuuta 2014 asti. Kun suuntaviivoissa viitataan asetuksessa (EY) N:o 1698/2005 (4) säädettyihin perusteisiin, kyseisiä perusteita olisi edelleen sovellettava suuntaviivojen mukaisen valtiontuen arviointiin niiden jatketun soveltamisajan aikana ja myös sen jälkeen, kun uusi maaseudun kehittämistä koskeva asetus on tullut voimaan.

2. JÄRJESTELMIEN KESTOA KOSKEVAN SUUNTAVIIVOJEN 189 KOHDAN MUKAUTTAMINEN

On tärkeää varmistaa jatkuvuus maaseudun kehittämispolitiikan täytäntöönpanossa ja sujuva siirtyminen yhdeltä ohjelmakaudelta seuraavalle ohjelmakaudelle (2007–2013 ja 2014–2020). On väistämätöntä, että jonkin aikaa sovelletaan yhtä aikaa ohjelmakauden 2007–2013 maaseudun kehittämisohjelmia ja vastaavia säännöksiä sekä seuraavan ohjelmakauden ohjelmia ja vastaavia säännöksiä. Tässä tilanteessa jäsenvaltiot voivat tietyin edellytyksin jatkaa sitoumusten tekemistä neuvoston asetuksen (EY) N:o 1698/2005 ja sen täytäntöönpanosäädösten (5) mukaisesti ohjelmakauden 2007–2013 päättymisen jälkeen.

Näin ollen asetuksen (EY) N:o 1698/2005 jatketun soveltamisajan aikana ja myös maaseudun kehittämistä koskevan uuden asetuksen voimaantulon jälkeen 189 kohtaa olisi sovellettava myös vuoden 2013 jälkeen tehtyihin uusiin sitoumuksiin, edellyttäen että noudatetaan sellaisia uusia sitoumuksia koskevia voimassa olevia edellytyksiä, joita hallinnoidaan yhdestä ohjelmakaudesta toiseen siirtymisen (2007–2013 ja 2014–2020) sujuvuuden varmistamiseksi annetuilla tai annettavilla säännöillä.

3. MUUTOKSET

Suuntaviivojen 199 kohdassa määrätään nimenomaisesti, että komissio voi tietyin edellytyksin muuttaa suuntaviivoja ennen kuin niiden voimassaolo päättyy 31. joulukuuta 2013. Jotta varmistetaan johdonmukaisuus maaseudun kehittämistä koskevan lainsäädännön (6) kanssa, suuntaviivojen 189 ja 199 kohta olisi muutettava.

3.1 Korvataan suuntaviivojen 189 kohta seuraavasti

”Tämän vuoksi komissio hyväksyy tulevaisuudessa ainoastaan järjestelmät, joiden kesto on rajoitettu. Niiden järjestelmien kesto, joihin sisältyvät valtiontukitoimenpiteet voivat saada rahoitusta myös asetuksen (EY) N:o 1698/2005 nojalla, olisi rajoitettava ohjelmakauden 2007–2013 kestoon. Jäsenvaltiot voivat jatkaa maaseudun kehittämistä koskevien sitoumusten tekemistä asetuksen (EY) N:o 1698/2005 ja sen täytäntöönpanosääntöjen perusteella, jos tämä sallitaan unionin lainsäädännössä ja kyseisessä lainsäädännössä säädetyin edellytyksin. Sen vuoksi komissio soveltaa näitä suuntaviivoja myös tällaisiin uusiin sitoumuksiin. Muita tukijärjestelmiä saisi soveltaa enintään seitsemän vuotta.”

3.2 Korvataan suuntaviivojen 199 kohdan ensimmäinen virke seuraavasti

”Näitä suuntaviivoja sovelletaan 30. kesäkuuta 2014 asti.”

(1) EUVL C 319, 27.12.2006, s. 1.

(2) Ehdotus Euroopan parlamentin ja neuvoston asetukseksi Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen, KOM(2011) 627 lopullinen/3.

(3) Komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle EU:n valtiontukiuudistuksesta, KOM(2012) 209 lopullinen.

(4) Neuvoston asetus (EY) N:o 1698/2005, annettu 20 päivänä syyskuuta 2005, Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (EUVL L 277, 21.10.2005, s. 1).

(5) Komission asetus (EY) N:o 1974/2006, annettu 15 päivänä joulukuuta 2006, Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun neuvoston asetuksen (EY) N:o 1698/2005 soveltamista koskevista yksityiskohtaisista säännöistä (EUVL L 368, 23.12.2006, s. 15).

(6) Maa- ja metsätalousalan valtiontukea vuosina 2007–2013 koskevien suuntaviivojen 26 kohta.